Tarjouspyyntö

# Ristinummen palvelukeskus, rakennuksen purkaminen vaihe 2

**Hankintaa koskevat yhteystiedot:**

Vaasan kaupunki / Kiinteistötoimi

Yhteyshenkilö: Jouko Seppänen

Puhelin: 040 553 8707

Sähköpostiosoite: jouko.seppanen(at)vaasa.fi

**Hankinnan taustaa ja hankinnan tavoitteet**

Vaasan kaupungin kiinteistötoimi pyytää tarjousta liikerakennuksen purkamista osoiteessa Kappelinmäentie 8, 65370 Vaasa oheisten asiakirjojen mukaan.

Ks. liite täsmennys tarjouspyyntöön

**Hankintamenettely**

Hankinta on hankintalain mukaisen kansallisen kynnysarvon alittava pienhankinta, jonka kilpailuttamisessa käytetään avointa menettelyä. Tarjouspyyntö liitteineen on saatavilla osoitteesta <https://www.vaasa.fi/palvelut/avoimet-tarjouspyynnot>

**Osatarjoukset hyväksytään**

Ei

**Vaihtoehtoiset tarjoukset hyväksytään**

Ei

**Tarjoajalle asetetut soveltuvuusvaatimukset**

Jättäessään tarjouksen tähän tarjouspyyntöön, sitoutuu tarjoaja siihen, että Tilaajavastuulain mukaiset selvitykset ja todistukset tarkistetaan valitulta / valituilta toimittajilta ennen tilauksen / sopimuksen tekemistä. Mikäli tarjoaja ei ole rekisteröitynyt Tilaajavastuu.fi -palveluun, tulee valittujen toimittajien toimittaa seuraavat selvitykset ja todistukset (max 3 kk vanhoja):

* Selvitys siitä, onko yritys merkitty ennakkoperintälain (1118/1996) mukaiseen ennakkoperintärekisteriin ja työnantajarekisteriin, sekä arvonlisäverolain (1501/1993) mukaiseen arvonlisäverovelvollisten rekisteriin.
* Kaupparekisteriote.
* Selvitys siitä, ettei yrityksellä ole verotustietojen julkisuudesta ja salassapidosta annetun lain (1346/1999) 20 b §:n 1 momentin 2 kohdassa tarkoitettua verovelkaa taikka viranomaisen antama selvitys verovelan määrästä.
* Todistukset työntekijöiden eläkevakuutusten ottamisesta ja eläkevakuutusmaksujen suorittamisesta tai selvitys siitä, että erääntyneitä eläkevakuutusmaksuja koskeva maksusopimus on tehty.
* Selvitys työhön sovellettavasta työehtosopimuksesta tai keskeisistä työehdoista.
* Selvitys työterveyshuollon järjestämisestä.
* Rakennusalalla lakisääteisen Tapaturmavakuutuksen järjestämisestä.

**Hankinnan kohteelle asetetut vähimmäisvaatimukset**

Tarjouspyynnön liitteiden mukaisesti.

**Hinta ja muut kaupalliset ehdot**

Hinnat on ilmoitettava netto € (alv 0 %) pyydetyssä yksikössä. Arvonlisäveron palveluntuottaja laskuttaa voimassaolevan lainsäädännön mukaisesti.

Tarjottujen hintojen tulee sisältää kaikki tavaran ja / tai palvelun toimittamisesta aiheutuvat kulut. Näitä ovat mm. matka- ja majoituskustannukset, päivärahat, ylityökorvaukset sekä tarjousajan päättyessä voimassa olevat toimittajan suoritettavaksi tulevat välilliset verot ja maksut lukuun ottamatta arvonlisäveroa. Hintavaraumia ei hyväksytä.

Laskutus ja maksuehto:

Toimittaja laskuttaa tilaajaa ensisijaisesti verkkolaskulla. Vaasan kaupungin verkkolaskujen operaattorina toimii CGI, ja laskujen formaattina on Finvoice.

Laskutettava yksikkö on ehdottomasti mainittava laskulla, ja jos mahdollista myös tilaajan nimi.. Huom! Toimitusosoite on aina eri kuin laskutusosoite. Vaasan kaupungin laskutusosoitteet: <https://www.vaasa.fi/tietoa-vaasasta-ja-seudusta/ota-yhteytta/laskutus-ja-maksaminen/vaasan-kaupungin-laskutusosoitteet/>

Verkkolasku erääntyy maksettavaksi 21 päivän kuluttua hyväksyttävän laskun saapumisesta. Jos toimittaja laskuttaa tilaajaa paperilaskulla, lasku erääntyy maksettavaksi 30 päivän kuluttua hyväksyttävän laskun saapumisesta. Viivästyskorko on enintään kulloinkin voimassaolevan korkolain (633/1982) mukainen.

Laskujen tulee kaikilta osin vastata arvonlisäverolain (1501/1993) asettamia vaatimuksia, erillisiä laskutus- tms. lisiä ei hyväksytä.

**Muut ehdot**

Tarjouksen tekijällä ei ole oikeutta vaatia korvausta tarjouksen tekemisestä.

Tarjouksen pyytäjä pidättää oikeuden olla hyväksymättä mitään tarjousta, mikäli siihen on hankintasäännösten mukaisesti perusteltu syy.

Jättäessään tarjouksen tähän tarjouspyyntöön tarjoaja hyväksyy kaikki tarjouspyynnössä asetetut ehdot ja vaatimukset.

**Tarjouksen sisältö**

Tarjouksen tulee sisältää:

* Tiedot tarjoajasta: Tarjoajan nimi, y-tunnus sekä tarjouksen yhteyshenkilö
* Sähköpostiosoite hankintapäätöksen sähköistä tiedoksiantoa varten (laki sähköisestä asioinnista viranomaistoiminnassa 13/2003)
* Kokonaishintatarjous
* Purkusuunnitelma, purkujätteiden hyötykäyttö ja ongelmajätteiden vastaanottopaikat

**Tarjousasiakirjojen julkisuus**

Tarjoukset on pyrittävä laatimaan siten, etteivät ne sisällä salassa pidettävää tietoa. Jos tarjoajan mielestä jokin osa tarjouksesta sisältää liikesalaisuuksia, on tarjoajan esitettävä nämä tiedot erillisellä liitteellä, jonka ylälaitaan tulee merkitä teksti "SALAINEN".

Asianosaisella on kuitenkin aina oikeus saada tieto tarjousten vertailussa käytetystä hinnasta ja muusta tarjousten vertailussa käytetystä tekijästä.

**Tarjousten käsittely**

Määräajan sisällä saapuneet tarjoukset käsitellään siten, että ennen tarjousten vertailua tarkistetaan tarjoajien soveltuvuus sekä tarjousten tarjouspyynnön mukaisuus. Hankintaan varatut määrärahat ylittävät tarjoukset suljetaan automaattisesti vertailun ulkopuolelle.

Tarjousten valintaperusteena on kokonaistaloudellinen edullisuus, halvin hinta.

**Sopimusmenettely**

Päätöksen hankinnasta tekee Vaasan kaupungin toimivaltainen viranomainen. Sähköinen tiedoksianto päätöksestä lähetetään tarjoajan ilmoittamaan sähköpostiosoitteeseen.

Päätös tulee tilaajaa sitovaksi vasta kirjallisella tilauksella tai sopimuksen allekirjoituksilla.

**Tarjouksen jättäminen**

Sitovat tarjoukset on toimitettava sähköpostitse osoitteeseen tarjoukset[@vaasa.fi](mailto:xxxxx.xxxxx@vaasa.fi) **15.10.2025 klo 16:00** mennessä. Tarjoaja vastaa itse siitä, että tarjous on perillä määräajan puitteissa. Myöhässä saapuneita tarjouksia ei voida huomioida.

**Lisätiedot**

Tarjouspyyntöä koskevat mahdolliset lisätiedustelut on esitettävä 8.10.2025 klo 16:00 mennessä osoitteella jouko.seppanen@vaasa.fi. Vastaukset esitettyihin kysymyksiin sekä muut mahdolliset tarkennukset tarjouspyyntöön julkaistaan viimeistään neljä päivää ennen tarjouspyynnön määräajan umpeutumista osoitteessa: <https://www.vaasa.fi/palvelut/avoimet-tarjouspyynnot>

Jättäessään tarjouksen tarjoaja sitoutuu siihen, että se on huomioinut mahdolliset lisätiedot tarjouksessaan sitovana osana tarjouspyyntöä.

**Kohteen esittely paikan päällä 8.10.2025 klo 12-15.**

**Allekirjoitus**

Vaasassa 2.10.2025

Vaasan kaupunki

Petur Eklund Jouko Seppänen

Kaupungin geodeetti Rakennusinsinööri

LIITTEET Täsmennys tarjouspyyntöön

Purkuselvitys Tammitekniikka

Haitta-ainekartoitukset

Tonttikartat

Valokuvat

Rakenneleikkauksia

Purkulupa